2กองทุนนอกบลจ.ธนชาตขอลงทุนเพิ่ม
กองทุนธนชาตแวยู เอ็กซ์ยูเอสฟันด์ธนชาตนิวเอ็นเนอร์จีฟันด์ ขอมติผู้ถือหน่วยปลดล็อกลงทุนกว้างขึ้น กระจายเสี่ยง เพิ่มกำไร
19 ม.ค. 2555

กองทุนธนชาตแวยู เอ็กซ์ยูเอสฟันด์ธนชาตนิวเอ็นเนอร์จีฟันด์ ขอมติผู้ถือหน่วยปลดล็อกลงทุนกว้างขึ้น กระจายเสี่ยง เพิ่มกำไร
รายงานข่าวจากบริษัทหลักทรัพย์จัดการกองทุน (บลจ.) ธนชาต แจ้งว่า ตั้งแต่วันที่ 16 ม.ค.16 ก.พ. 2555 บริษัทไม่เปิดให้ผู้ลงทุนซื้อหรือสับเปลี่ยนเข้ากองทุนเปิดธนชาตแวยู เอ็กซ์ยูเอสฟันด์ (TVALUex US) และกองทุนเปิดธนชาตนิวเอ็นเนอร์จีฟันด์ (TNewEnergy) เนื่องจากทั้งสองกองทุนอยู่ระหว่างขอมติผู้ถือหน่วยเพื่อแก้ไขนโยบายการลงทุน แต่หากต้องการขายคืนหรือสับเปลี่ยนกองทุนออกยังทำได้
สำหรับกองทุนเปิดธนชาตแวยู เอ็กซ์ยูเอสฟันด์ จะขอแก้ไขให้สามารถกระจายการลงทุนไปในกองทุนต่างประเทศได้หลายๆ กองทุนในภูมิภาคต่างๆ ทั่วโลกที่มีศักยภาพและโอกาสในการลงทุน โดยไม่ปิดโอกาสในประเทศหรือภูมิภาคใด จากเดิมกองทุนเน้นลงทุนในกองทุน Alliance Bernstein International Value Fund ซึ่งจะไม่ลงทุนในสหรัฐ โดยกองทุนจะพิจารณาลงทุนยังคงเน้นกลยุทธ์การลงทุนแบบเน้นคุณค่าเช่นเดิม
ด้านกองทุนเปิดธนชาตนิวเอ็นเนอร์จีฟันด์ จะแก้ไขให้สามารถกระจายการลงทุนไปในกลุ่มพลังงานที่หลากลายเพิ่มขึ้น นอกเหนือจากลงทุนในพลังงานทางเลือก ซึ่งจะช่วยด้านการบริหารความเสี่ยงและเพิ่มโอกาสในการลงทุนของกองทุนในระยะยาว เนื่องจากการกระจายการลงทุนที่เพิ่มขึ้นโดยหลักการจะทำให้การลงทุนโดยรวมของกองทุนมีความเสี่ยงลดลง
ทั้งนี้ กรณีที่ผู้ถือหน่วยลงทุนมีมติรวมกันเกินกึ่งหนึ่งของจำนวนหน่วยลงทุนที่จำหน่ายได้แล้วทั้งหมดว่าเห็นด้วยให้แก้ไขนโยบายเพิ่ม บลจ.ธนชาต จะดำเนินการเพิ่มเติมในโครงการต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)